VIGAN CITY -- Agrup- rupsan ti bangkay ti dua ti tawen na nga ubing a nasarakan a tumtumpaw iti irigasyon ti Barangay Capangdanan, Bantay kalpasan ti makalawas a panagpukaw na.
Immuna a kimmamang iti estasyon ti Bombo Radyo Vigan dagiti agassawa a Dante ken Madeline Pacursa a taga Sitio Vivensio, Barangay Taleb, Bantay ket nagpatulong da iti pannakasapul ti mapukpukaw ti anak da a ni "dambo".
Inaig daytoy, rimmuar ti damag a saan a napukaw ti ubing no di ket nailako a nainget met a pinaglibakan da nga agassawa.
Kinondenar pay idi ti mister ti kinamanagbaybay-a ti misis na isu a napukaw ti anak da.
Inaklon met ti ina a pudno a nagbaybay- a isuna ket leksiyon para kenkuana ti pannakatay ti anak da tapno aywanan na a naimbag dagiti nabati nga annak da.
Iti laksid ti leddaang dagiti agassawa, agyamyaman ken naragsak da ta nasarakan ti bangkay ti anakda tapno maitabon da a nasayaat ken napaneknekan met a saan a pudno ti akusasyon kontra kadkauada nga inlako da ti bukod da nga anak.
ilo_Latn ilo_Latn ilo_Latn ilo_Latn ilo_Latn ilo_Latn